Vita:Nyugatrómai Birodalom

message: Úgy döntöttem, ezt a kérdést nem a főszövegbe teszem, hanem a vitalapon vetem föl: "Szemléleti kérdés, hogy az "egységes Európára" vonatkozó, az elmúlt másfél évezredet végigkísérő gondolat az egységes Római Birodalom vagy kifejezetten a Nyugatrómai Birodalom öröksége-e. Az ugyanis megfigyelhető, hogy akik egységes Európáról írnak, azok rendszerint kihagyják a kelet-római, bizánci tradíciójú területeket."– Csomorkány vita 2021. december 30., 06:09 (CET)
thread_title:  Az egységes Európa a Nyugatrómai Birodalom öröksége? 

message: Elakadtam. A Wiki "herulok" szócikke lényegében Belizárig "herulok"-nak nevezi az Itáliát meghódító germán népet, a keleti gótok szócikke viszont arról ír, hogy Nagy Theodorik vezetésével a keleti gótok legyőzték a herulokat, akiket Odoaker vezetett. Ennek utána kellene nézni. Ami biztos, hogy Nagy Theoderik keleti gót király volt. Én eddig úgy olvastam, hogy Odoaker egyszerűen az előző király volt, akit megpuccsolt. Tisztázni fogom,és források alapján visszajövök szerkeszteni. – Csomorkány vita 2020. december 23., 13:56 (CET)
replies: text: Na, elég nagy a zavar, de az biztos, hogy Odoaker nem volt keleti gót, és az is biztos, hogy viszont germán volt. A Wiki "herul"-nak nevezi a törzsét, Tarján Tamás a Rubiconban "szkír"-nek, modern olvasónak egyik név sem mond sokat, arra jutottam, hogy visszaállítom a "germán"-t. Nagy Theoderikről meg nem esik szó a szócikkben, ezért a keleti gótokat mindenestül kihagyom. Csomorkány vita 2020. december 26., 22:19 (CET)
thread_title:  Herulok és/vagy keleti gótok 

message: A magyar helyesírás szabályait figyelembe véve érdemes átnevezni a lapot. Ugyanis nincs olyan, hogy Nyugatróma. Róma van, Római birodalom, és Nyugat-római birodalom. Üdv – Kristiano vita 2009. július 19., 08:37 (CEST)
Köszi, hogy bevettétek az IP címmel adott 2011 áprilisi módosításaimat: indokoltnak tartok a témában egy terminológiai váltást: anakronizmus a Nyugat-Római Birodalom bukásáról beszélni, ellenben a kortársak élményét is leírja, ha a Nyugat-Római Birodalom széthullásának nevezzük az akkori évszázados történelmi folyamatot, nagyjából a gótok drinápolyi győzelmétől, 378-tól Justinianus kudarcáig. Üdv – Csomorkány vita 2011. május 25., 15:18 (CEST)
*Számos oldal valóban kötőjellel írja.  http://mek.oszk.hu/01200/01267/html/04kotet/04r04f11.htm
Bár nem tetszik, de itt egy kielégítő válasz:'''
Kérdésem a történelmi államnevekkel kapcsolatos. A történelmi olvasókönyvekben láttam, hogy a Keletrómai Birodalom illetve Nyugatrómai Császárság nevek kötőjellel Kelet Római Birodalom, Nyugat-Római Császárság formában szerepelnek. Ezzel szemben a MTA Magyar helyesírási szótárában a kötőjel nélküli egybeírt forma szerepel. Legyen szíves megválaszolni, hogy melyik a helyes, illetve melyik helyesírási szabály/szabályok alapján írandó helyesen a tulajdonnév.
Az égtájakat jelölő jelzőket általában valóban kötőjellel kapcsoljuk a földrajzi nevekhez: Észak-Afrika, Kelet-Németország, Dél-Korea, Nyugat-Dunántúl stb., és a kötőjelet az -i képzős formákban is megtartjuk: észak-afrikai, kelet-németországi (de: keletnémet), dél-koreai, nyugat-dunántúli stb. (l. A magyar helyesírás szabályai 177/a. pont). Megmarad a kötőjel akkor is, ha ez az alakulat egy újabb tulajdonnév részét képezi: Dél-afrikai Köztársaság. Elképzelhető, hogy a történelmi olvasókönyvek szerzői ennek a gyakorlatnak megfelelően írták a kérdéses neveket.
A Keletrómai Birodalom, Nyugatrómai Császárság stb. elnevezések azonban kivételes helyesírásúak, és ennek oka valószínűleg az, hogy ezekben a nevekben nem egyszerűen égtájmegjelölések vannak (a név jelentése nem egyszerűen ‘a Római Birodalom keleti/nyugati része’), hanem a keletrómai szó ‘bizánci’ jelentésű, a nyugatrómai pedig arra a birodalomra/császárságra vonatkozik, amelynek 402-től kezdve Ravenna volt a fővárosa.
Megemlítem, hogy A magyar nyelv értelmező szótárának (megjelent hét kötetben 1959–1962 között) bizánci szócikkében még kötőjeles formában szerepel a kelet-római szókapcsolat, de az 1961-es Helyesírási tanácsadó szótárban már egybeírva (igaz, kis kezdőbetűkkel) olvasható a keletrómai birodalom neve. A mai mérvadó helyesírási szótárak (Magyar helyesírási szótár [1999], Osiris-féle Helyesírás [2004]) szintén egybeírva tartalmazzák a Keletrómai Birodalom, Nyugatrómai Császárság stb. neveket, így mindenképpen ez a követendő gyakorlat.
(KJ)
A válasz az 1984 és 2015 között érvényes 11. helyesírási szabályzat alapján készült'''
http://www.e-nyelv.hu/2012-04-27/keletromai-birodalom/ – Beyond silence  Üz 2019. március 10., 00:40 (CET)
thread_title: Nyugat-római birodalom